เริ่มจากหนูทานยาคุมมาเป็นระยะเวลา7-8ปี หนูหยุดทานยาตอนเดือนสิงหาคม63 ประจำเดือนแรกมาวันที่ 9สิงหาคม63 ถัดมาประจำเดือนมาวันที่3กันยายน63 เดือนตุลาคมประจะเดือนไม่มา มาอีกทีวันที่8พฤศจิกายน63 และ27พฤศจิกายน63 ถัดมาคือ26ธันวาคม63 ถัดมาคือ26มกราคม64 เดือนกุมภาพันธ์64ประจำเดือนไม่มา มาอีกทีคือวันที่14มีนาคม64 ช่วงเดือนเมษายน64มีกิจกรรมเพศสัมพันธ์กันกับแฟนช่วงวันหยุดสงกรานต์ครั้งล่าสุดวันที่16-17เมษายน64 แล้วประจำเดือนมาวันที่19เมษายน64 ตั้งแต่ประจำเดือนมาครั้งนั้น ถึงวันนี้วันที่4กรกฎาคม64 ประจำเดือนก็ยังไม่มาเกือน3เดือนแล้วค่ะ (หนูได้ติดเชื้อโควิด19เริ่มมีไข้ตั้งแต่วันที่1มิถุนายน64ตรวจหาเชื้อวันที่4มิถุานยน64เริ่มรักษาในhotpital และพักฟื้นที่ห้องพักตั้นแต่วันที่7มิถุนายน-2กรกฎาคม64) อยากให้คุณลองดูข้อมูลของหนูหน่อยค่ะว่าประจำเดือนของหนูจะเกี่ยวกับการติดเชื้อมั้ยค่ะ ขอบค่ะ
สวัสดีค่ะ หากได้หยุดทานยาคุมกำเนิดไปเมื่อวันที่ 8 ส.ค. แล้วได้มีประจำเดือนมาวันที่ 9 ส.ค. 3 ก.ย. ก็ถือว่าปกติดี และแสดงว่ารังไข่ได้กลับมาทำงานเป็นปกติแล้วส่วนการที่ประจำเดือนในเดือน ต.ค. ไม่มา แล้วมาในวันที่ 8 พ.ย. แทน ถือว่ามีระยะห่างที่นานกว่าปกติ โดยอาจเมีสาเหตุจากหลายๆ ปัจจัยค่ะและหลังจากนั้น หากประจำเดือนมาอีกในวันที่ 27 พ.ย. 26 ธ.ค. 26 ม.ค. และ 14 มี.ค. ก็ถือว่าเริ่มมีประจำเดือนที่ไม่สม่ำเสมอส่วนการมีเพศสัมพันธ์วันที่ 16-17 เม.ย. หากได้มีประจำเดือนมาในวันที่ 19 เม.ย. ก็แสดงว่าไม่ได้มีการตั้งครรภ์เกิดขึ้นค่ะ แต่หลังจากนั้น หากไม่มีประจำเดือนมาอีก อาจเกิดจากสาเหตุ เช่น มีน้ำหนักตัวขึ้นเร็ว การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) มีภาวะไทรอยด์ฮอร์โมนผิดปกติ มีพังผืดในโพรงมดลูก จากการเคยมีมดลูกอักเสบหรือเคยขูดมดลูก มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นส่วนการที่เพิ่งมาติดเชื้อโควิด 19 ในวันที่ 1 มิ.ย. หากไม่ได้เจ็บป่วยรุนแรง เช่น ต้องใช้เครื่องช่วยหายใจ ก็ไม่น่าทำให้ประจำเดือนขาดหายไปนานค่ะแนะนำว่าหากประจำเดือนยังไม่มา ก็ควรไปพบแพทย์เพื่อตรวจหาสาเหตุค่ะ แต่ทั้งนี้ หากหลังจากวันที่ 19 เม.ย. ได้มีเพศสัมพันธ์อีก ก็ควรตรวจหาการตั้งครรภ์ดูด้วยค่ะ